خاریجی ایشلر ناظری مؤلود چاووش اوغلو بیلدیردی کی، اؤلکه‌سی آمریکادان ‌ایستک‌لرینی آچیق شکیلده اورتایا قویور. اگر آمریکا ایسته‌نیلن ترورا قارشی بیرگه امکداش‌لیق ائدیرسه، بونونلا باغلی قطعی نتیجه‌لرین اولماسی ضروری‌دیر.
"ت رت خبر"، خبر و ایدمان وئریلیش‌لری بولومونین باشقانی یاشار تاشکین قوچ‌ون سوال‌لارینی جاوابلان‌دیران چاووش اوغلو فتح‌‌الله گوله‌نین قایتاریلماسی اوچون دانیشیق‌لارین داوام ائتدیریلدیگینی بیلدیردی.
امریکانین اورتاق کمیسیونونون تکلیفینه دایر موذاکیره‌لره حاضر اولدوق‌لارینی دئین خاریجی ایشلر ناظری موافق معلومات و دلیل‌لرین توپلانیلدیغینی، بوتون سندلرین آمریکایا چاتدیریلدیغینی قئید ائتدی. مؤوضوع ایله باغلی مثبت نتیجه آلیناجاغینا اومید ائتدیک‌لرینی بیلدیرن خاریجی ایشلر ناظری آمریکانین گولنی قایتارماسی اوچون دلیل ایستندیگی ادعا‌لارینی "دلیل حرکاتین اؤزودور" دئیه جاوابلاندیردی.
فتح الله گوله‌نین هر هانسی باشقا بیر اؤلکه‌یه قاچماسینا یول وئریلمه‌مه‌سی‌نین واجیب‌لیگینی وورغولایان خاریجی ایشلر ناظری دئدی کی، فئتونون باشچی‌سینی تورکیه‌یه گتیرمک ایسته‌‌ییریک. آمریکادان دا ایستییمیز سون درجه ساده و قطعی‌دیر. تورکیه‌ده چئویریلیشه جهدین آرخاسیندا دوران بو شخص اورادا ساخلانیلماما‌لی‌دیر. خاریجی ایشلر ناظری یونانیستانا سیغینان چئویریلیشه جهد ائدن‌لر حاقیندا آپاریلان حقوقی پروسئسی ایسه یاخیندان تعقیب ائتدیک‌لرینی بیلدیردی. مؤلود چاووش اوغلو علاوه ائتدی کی، حربی چئویریلیشه جهد ائدن‌لرین سیاسی سیغیناجاغا دایر طلبی وار. لاکین یونانیستان حاکمیتیندن امکداش‌لیق، عدالت‌لی داورانیش گؤزله‌ییر و خیانتکارلارین تورکیه‌یه گوندیریلمه‌سینی ایسته‌ییریک.
بو آرادا تورکیه‌نین عدلیه ناظری بکر بوزداغ دا فتح‌الله گوله‌نین اعاده‌سینه دایر طلب ائدیلن دلیل‌لرین بو گون گؤندریله‌جگینی آچیقلادی. آمریکا تورکیه‌ده چئویریلیشه جهدین آرخاسیندا فتح‌الله گوله‌نین دوردوغونو آرتیق یاخشی باشا دوشدوگونو وورغولایان عدلیه ناظری دئدی کی، گوله‌نین قایتاریلماسی اوچون شخصاً اؤزو ده گئده بیلر.
